

**"Мерейлі отбасы" ұлттық конкурсын өткізу жөнінде 2012 жылға арналған іс-шаралар жоспарын бекіту туралы**

Қазақстан Республикасы Премьер-Министрiнiң 2012 жылғы 3 тамыздағы № 142-ө Өкiмi

      1. Қоса беріліп отырған «Мерейлі отбасы» ұлттық конкурсын өткізу жөнінде 2012 жылға арналған іс-шаралар жоспары (бұдан әрі – Іс-шаралар жоспары) бекітілсін.

      2. Орталық, жергілікті атқарушы органдар және өзге ұйымдар (келісім бойынша):

      1) Іс-шаралар жоспарының тиісінше және уақтылы орындалуын қамтамасыз етсін;

      2) Қазақстан Республикасы Мәдениет және ақпарат министрлігіне тоқсан сайын, есепті тоқсаннан кейінгі айдың 5-күніне Іс-шаралар жоспарының орындалу барысы туралы есептік ақпарат берсін.

      3. Қазақстан Республикасы Мәдениет және ақпарат министрлігі Қазақстан Республикасының Үкіметіне тоқсан сайын, есепті тоқсаннан кейінгі айдың 10-күніне Іс-шаралар жоспарының орындалу барысы туралы жиынтық ақпарат берсін.

      4. Осы өкімнің орындалуын бақылау Қазақстан Республикасы Мәдениет және ақпарат министрлігіне жүктелсін.

*Премьер-Министр                                 К. Мәсімов*

Қазақстан Республикасы

Премьер-Министрінің

2012 жылғы 3 тамыздағы

№ 142-ө өкімімен

бекітілген

 **«Мерейлі отбасы» ұлттық конкурсын өткізу жөнінде**
**2012 жылға арналған іс-шаралар жоспары**

|  |  |  |  |  |  |
| --- | --- | --- | --- | --- | --- |
| № | Іс-шаралар | Орындау мерзімі | Орындауға жауаптылар | Қаржыландыру көлемі (мың теңге) | Қаржыландыру көзі |
| 1 | 2 | 3 | 4 | 5 | 6 |
| 1 | «Мерейлі отбасы» ұлттық конкурсын өткізу ережесін, «Мерейлі отбасы» ұлттық конкурсының лауреаты атағын тағайындау комиссиясы туралы ереже мен оның құрамын әзірлеу | тамыз | МАМ | Талап етілмейді | **-** |
| 2 | Құлақтандыру видеороликтерін шығаруды және трансляциялауды, республикалық және өңірлік бұқаралық ақпарат құралдарында, ақпараттық агенттіктерде «Мерейлі отбасы» ұлттық конкурсын өткізуді бастау туралы хабарламаны орналастыруды қамтамасыз ету | тамыз | МАМ, «Хабар» агенттігі» АҚ (келісім бойынша), «Қазақпарат» (келісім бойынша), «Қазконтент» АҚ (Bnews) (келісім бойынша), облыстардың, Астана және Алматы қалаларының әкімдері | Мемлекеттік ақпараттық тапсырма шеңберінде | Республикалық және жергілікті бюджеттер |
| 3 | «Мерейлі отбасы» ұлттық конкурсына қатысу үшін тиісті құжаттар пакетін жинау бойынша жұмысты ұйымдастыру | тамыз | ӘІОДСҰК (келісім бойынша), облыстардың, Астана және Алматы қалаларының әкімдері | Талап етілмейді | - |
| 4 | «Мерейлі отбасы» атағын алуға үміткерлердің тізімін қалыптастыру:
1) аудандық деңгейде;
2) облыстық деңгейде | 5 тамызға дейін 10 тамызға дейін | облыстардың, Астана және Алматы қалаларының әкімдері | Талап етілмейді | - |
| 5 | «Мерейлі отбасы» атағын республикалық деңгейде алуға үміткерлердің тізімін қалыптастыру және «Ел арна» телеарнасына телекүнделіктер шығару үшін ұсыну | 15 тамызға дейін | ӘІОДСҰК (келісім бойынша) | Талап етілмейді | - |
| 6 | Телекүнделіктерді уақтылы шығаруды қамтамасыз ету  | тамыз-қыркүйек | МАМ, «Хабар» агенттігі» АҚ (келісім бойынша) | Мемлекеттік ақпараттық тапсырма шеңберінде | Республикалық бюджет |
| 7 | www.ncgp.kz сайтында кейіннен интерактивті дауыс беру үшін аталған сайтты үміткер-отбасылар туралы материалдармен толықтыруды қамтамасыз ету | тамыз-желтоқсан | МАМ, ӘІОДСҰК (келісім бойынша) | Талап етілмейді | - |
| 8 | Жетекші республикалық телеарналар эфирінде еліміздің әрбір өңірінен бір отбасы туралы телекүнделіктер шығаруды, шығарылымын және ротациясын қамтамасыз ету | қыркүйек-қараша | МАМ, «Хабар» агенттігі» АҚ (келісім бойынша) | Мемлекеттік ақпараттық тапсырма шеңберінде | Республикалық бюджет |
| 9 | «Мерейлі отбасы» ұлттық конкурсын www.ncgp.kz, www.elarna.kz, www.khabar.kz сайтында трансляциялау кезінде интерактивті дауыс беруді қамтамасыз ету | қыркүйек- желтоқсан | ӘІОДСҰК (келісім бойынша), МАМ | Талап етілмейді | - |
| 10 | «Мерейлі отбасы» ұлттық конкурсын трансляциялау кезінде көп арналы телефон бөле отырып, телефонмен интерактивті дауыс беруді қамтамасыз ету | қыркүйек- желтоқсан | ККМ, «Қазақтелеком» АҚ (келісім бойынша) | Бюджеттен тыс қаржылар | - |
| 11 | «Мерейлі отбасы» ұлттық конкурсын даярлау және өткізу барысы туралы ақпараттық-жаңалықтар жарияланымдар аясында сюжеттерді шығаруды қамтамасыз ету | қыркүйек- желтоқсан | МАМ | Мемлекеттік ақпараттық тапсырма шеңберінде | Республикалық бюджет |
| 12 | Конкурсант отбасылар, сондай-ақ «Мерейлі отбасы» ұлттық конкурсының қорытындысы бойынша жеңімпаз отбасылар туралы ақпаратты газеттерге орналастыру арқылы арнайы айдарлар мен модульдер жұмысын қамтамасыз ету | қыркүйек– желтоқсан | МАМ | Мемлекеттік ақпараттық тапсырма шеңберінде | Республикалық бюджет |
| 13 | Мемлекеттік телеарна эфирінде телешоу нысанында «Мерейлі отбасы» ұлттық конкурсының лауреаттарын салтанатты марапаттауды шығару және тарату | желтоқсан | МАМ, Еңбекмині, ӘІОДСҰК (келісім бойынша) «Хабар» агенттігі» АҚ (келісім бойынша) | Мемлекеттік ақпараттық тапсырма шеңберінде | Республикалық бюджет |
| 14 | «Мерейлі отбасы» ұлттық конкурсының қорытындысы бойынша кең материалдарды, жаңалықтар және қорытынды шығарылымдарда жеңімпаз отбасылар туралы сюжеттерді шығаруды ұйымдастыру | желтоқсан | МАМ | Мемлекеттік ақпараттық тапсырма шеңберінде | Республикалық бюджет |

**Ескертпе: әріптік аббревиатуралардың толық жазылуы:**

МАМ – Қазақстан Республикасы Мәдениет және ақпарат министрлігі

ККМ – Қазақстан Республикасы Көлік және коммуникация министрлігі

Еңбекмині – Қазақстан Республикасы Еңбек және халықты әлеуметтік қорғау министрлігі

ӘІОДСҰК – Қазақстан Республикасы Президентiнiң жанындағы Әйелдер iстерi және отбасылық-демографиялық саясат жөнiндегi ұлттық комиссия

«Хабар» агенттігі» АҚ - «Хабар» агенттігі» акционерлік қоғамы

«Қазақтелеком» АҚ - «Қазақтелеком» акционерлік қоғамы

«Қазконтент» АҚ – «Қазконтент» акционерлік қоғамы

«Қазақпарат» ҰК» АҚ – «Қазақ ақпараттық агенттігі» ұлттық компаниясы» акционерлік қоғамы

«ҰАТ»АҚ – «Ұлттық ақпараттық технологиялар» акционерлік қоғамы

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК